চন্দ্রগঞ্জ ইউনিয়ন

চন্দ্রগঞ্জ বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।

 আয়তন  
চন্দ্রগঞ্জ ইউনিয়নের মোট আয়তন ৪৪১৩ একর বা ১৭.৮৬ বর্গ কিলোমিটার।

 জনসংখ্যা 
২০১১ সাল আদমশুমারি অনুযায়ী চন্দ্রগঞ্জ ইউনিয়নের জনসংখ্যা প্রায় ৩৫,০০৫ জন।

 অবস্থান ও সীমানা 
লক্ষ্মীপুর সদর উপজেলার সর্ব-পূর্বে চন্দ্রগঞ্জ ইউনিয়নের অবস্থান। এ ইউনিয়নের পশ্চিমে উত্তর জয়পুর ইউনিয়ন ও হাজিরপাড়া ইউনিয়ন, দক্ষিণে চর শাহী ইউনিয়ন, পূর্বে নোয়াখালী জেলার বেগমগঞ্জ উপজেলার আলাইয়ারপুর ইউনিয়ন ও আমানউল্যাপুর ইউনিয়ন, উত্তর-পূর্বে নোয়াখালী জেলার সোনাইমুড়ি উপজেলার আমিশাপাড়া ইউনিয়ন এবং উত্তরে নোয়াখালী জেলার চাটখিল উপজেলার খিলপাড়া ইউনিয়ন অবস্থিত।

 প্রশাসনিক কাঠামো 
চন্দ্রগঞ্জ ইউনিয়ন লক্ষ্মীপুর সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ। এটি ভবিষ্যতে পৌরসভা হিসেবে গঠন হতে পারে।

চন্দ্রগঞ্জ ইউনিয়ন এর ওয়ার্ড সমূহ:

১নং উত্তর পূর্ব-পাঁচপাড়া ওয়ার্ড

২নং দক্ষিণ পশ্চিম-পাঁচপাড়া ওয়ার্ড

৩নং আমানি লক্ষীপুর ওয়ার্ড

৪নং লতিফপুর ওয়ার্ড

৫নং দেওপাড়া ওয়ার্ড

৬নং শেখপুর ওয়ার্ড

৭নং বসুদিহতা ওয়ার্ড

৮নং ধন্যপুর ওয়ার্ড

৯নং গনিপুর  ওয়ার্ড

 শিক্ষা ব্যবস্থা 
২০১১ সাল আদমশুমারি অনুযায়ী চন্দ্রগঞ্জ ইউনিয়নের সাক্ষরতার হার ৬৫.৭%। ইউনিয়ন টিতে ২টি কলেজ, ৩টি মাদ্রাসা, ৪টি উচ্চ বিদ্যালয়, ১০টি প্রাথমিক বিদ্যালয় রয়েছে।

 শিক্ষা প্রতিষ্ঠান 
 মাদ্রাসা 
 খালেকগঞ্জ সূফী রওশন আলী আলিম মাদ্রাসা।
 পীরে কামেল মরহুম আব্দুল হক (ছোট মিয়া) সাহেবের মাজার হাফিজিয়া মাদ্রাসা ও এতিমখানা কমপ্লেক্স।

 কলেজ
 অক্সফোর্ড মডেল কলেজ।
 কফিল উদ্দিন উচ্চ বিদ্যালয় ও ডিগ্রী কলেজ  

 উচ্চ বিদ্যালয় 
 পাঁচপাড়া উচ্চ বিদ্যালয়।
 প্রতাপগঞ্জ উচ্চ বিদ্যালয়।
 আমানি লক্ষ্মীপুর উচ্চ বিদ্যালয়।
 ইব্রাহীম মিয়া বালিকা উচ্চ বিদ্যালয়।
 মমতাজ মেমোরিয়াল মাধ্যমিক বিদ্যালয়।

 যোগাযোগ ব্যবস্থা 
 চৌমুহনী চৌরাস্তা ও লক্ষ্মীপুর শহর থেকে বাস অথবা সিএনজির মাধ্যমে খুব সহজেই চন্দ্রগঞ্জ বাজারে যাতায়াত করা যায়।
 এই ছাড়া রাজধানী ঢাকা ও চট্টগ্রাম শহর থেকে আসা লক্ষ্মীপুর ও রায়পুর গামী বাস গুলোর মাধ্যমে সহজেই যাতায়াত করা যায়।

 খাল ও নদী 

 লক্ষীপুর জেলার বর্ডার ও নোয়াখালী জেলার বর্ডারে অবস্থিত ওয়াপদা বড় খাল। এ খাল নোয়াখালী ও লক্ষীপুর জেলার সিমানা হিসাবে কাজ করে।

 হাট বাজার 
চন্দ্রগঞ্জ ইউনিয়নের হাট বাজার সমূহ:
 চন্দ্রগঞ্জ বাজার।
 কামারহাট বাজার।
 খালেকগঞ্জ বাজার।

 দর্শনীয় স্থান 
 চন্দ্রগঞ্জ বাজার।
 ছোট মিয়া সাহেবের মাজার শরীফ।
 অক্সফোর্ড মডেল কলেজ। 
 ওয়াপদার বড় খাল।

 উল্লেখযোগ্য ব্যক্তি 
 সাবেক সংসদ সদস্য বীর মুক্তিযোদ্ধা এডভোকেট এ এম এম বিসমিল্লাহ মিয়া।
 সংসদ সদস্য এ কে এত শাহজাহান কামাল।

 জনপ্রতিনিধি  
 সাবেক ইউপি চেয়ারম্যান হাবিবউল্লাহ চৌধুরী।
 সাবেক ইউপি চেয়ারম্যান-ছেরাজুল হক শিশু মিয়া।
 বর্তমান ইউপি চেয়ারম্যান-জনাব নুরুল আমিন।

 আরও দেখুন 
 লক্ষ্মীপুর জেলা
 লক্ষ্মীপুর সদর উপজেলা
 চন্দ্রগঞ্জ থানা
 রামগঞ্জ উপজেলা
 রামগঞ্জ থানা
 লামচর ইউনিয়ন

 তথ্যসূত্র 
 • বাংলাদেশ জাতীয় জ্ঞান কোষ বাংলাপিডিয়া।

 বহিঃসংযোগ 

বিষয়শ্রেণী:লক্ষ্মীপুর সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ